La Plataforma d'Aturats planteja propostes per al Pla d'Ocupació 2015
13 d’agost 2015

​ ![](/media/2i0nqe40/9-c_reunion-pataforma-parados.jpg)  
  

El regidor delegat de Participació Ciutadana, Pablo Abelleira, i el responsable de l'àrea d'Administració Local i Trasparència, Sergio Moreno, han mantingut una reunió amb la Plataforma d'Aturats i Precaris del Camp de Morvedre amb la finalitat de conéixer les propostes de millora de la plataforma sobre el Pla d'Ocupació 2015 i abordar la problemàtica de la desocupació en el municipi.  
  
Entre les propostes suggerides per la plataforma es troben la creació d'un programa de formació previ segons les necessitats del Pla d'Ocupació i que es tinga en compte la situació socioeconòmica de les persones.  
  
Altres propostes més enllà del Pla d'Ocupació, és dur a terme bonificacions i exempcions en el transport públic, impostos i serveis municipals; la inclusió de la plataforma en el Consell Econòmic i Social de l'Ajuntament de Sagunt i que l'ajuntament puga accedir a les subvencions del Fons Social Europeu.  
  
Tots dos regidors han coincidit a considerar que la problemàtica actual de la desocupació ha de ser abordada des de diferents angles per a ser efectiva: **“Des d'ADN Morvedre hem destacat la importància que el Pla d'Ocupació siga sostenible, de manera que els llocs de treball s'inserisquen en àrees que siguen generadores de més ocupació, i estiga inscrit en el Pla de Participació Ciutadana de manera que este servisca per a satisfer les demandes dels ciutadans a través de les associacions de veïns”.**

*   [](http://www.facebook.com/sharer.php?u=https://aytosagunto.es/va/actualitat/la-plataforma-d-aturats-planteja-propostes-per-al-pla-d-ocupacio-2015/ "Facebook")
*   [](http://twitter.com/share?url=https://aytosagunto.es/va/actualitat/la-plataforma-d-aturats-planteja-propostes-per-al-pla-d-ocupacio-2015/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-plataforma-d-aturats-planteja-propostes-per-al-pla-d-ocupacio-2015/ "Linked In")
*   [](mailto:?body=https://aytosagunto.es/va/actualitat/la-plataforma-d-aturats-planteja-propostes-per-al-pla-d-ocupacio-2015/)